OpenLLM-France/wikimedia huggingface dataset:
# Whirlwind (ordinador)

L'ordinador Whirlwind va ser desenvolupat al Massachusetts Institute of Technology (MIT). Va ser el primer a treballar en temps real i a utilitzar pantalles per a la sortida, i això va ser el primer que no era un simple substitut electrònic de l'antiga maquinària mecànica. Dissenyat directament per al SAGE (US Air Force Semi Automatic Ground Enviroment) i indirectament per a gairebé tota mena de negocis i empreses.

## Rerefons històric-tècnic

Durant la Segona Guerra Mundial, la marina dels Estats Units aprova la possibilitat que el MIT creï una màquina capaç de simular un vol d'entrenament dels esquadrons de bombarders. Posteriorment, estudis del MIT determinen la possibilitat de desenvolupar-la. Li posen el nom de projecte Whirlwind, i el laboratori situa a Jay Forrester al capdavant del projecte. Aviat es construeix una màquina analògica, completament inflexible i imprecisa, comportant aquesta solució un sistema enorme, gairebé impossible de construir.
El 1945, Perry Crawford, un altre dels membres de l'equip del MIT, va veure una demostració de l'ENIAC i va suggerir que un ordinador digital era la solució. Un tipus similar de màquina permetria incrementar la precisió de la simulació afegint més codi en el programa, en comptes d'haver d'afegir peces a la màquina. Suposadament se superarien les complexitats de la simulació amb la velocitat planejada.
Quan el primer model era acabat, es va començar a desenvolupar una segona versió més ràpida i potent. Però les despeses van sobrepassar ràpidament el finançament del MIT. Aleshores es va planificar abandonar el desenvolupament de les Whirlwind II i continuar amb el desenvolupament de la versió anterior, ara rebatejada com Whirlwind I i desenvolupar aplicacions per a aquesta.

## Referències

* ↑ Duran Castells, Jaume «1.3. La tecnologia informàtica en el camp cinematogràfic». Narrativa audiovisual i cinema d'animació per ordinador, pàg. 48-84.

## Vegeu també

* Matriu de micromiralls
* Memòria de tambor

## Enllaços externs

* Proyecto Whirlwind - Universitat Politècnica de València Arxivat 2013-07-06 a Wayback Machine. (castellà)
* Project Whirlwind - MIT Museum Arxivat 2015-01-01 a Wayback Machine. (anglès)
* 1951: Whirlwind Computer - The First to Display Real Time Video (anglès)
# Edifici de la República

L'Edifici de la República és un edifici de Castelldefels (Baix Llobregat) que forma part de l'Inventari del Patrimoni Arquitectònic de Catalunya. Abans era una escola. Ara és un edifici propietat de l'Ajuntament amb usos múltiples.
És un edifici de planta baixa i estructura rectangular del qual destaca un cos central sobresortint, amb planta baixa i pis. Les aules es disposen linealment i estan orientades vers el sud-est, i s'hi accedeix des d'un corredor que al pati posterior forma un porxo.
L'edifici acollí les primeres escoles públiques de Castelldefels, mixtes, fetes durant la Segona República, concretament l'any 1936. Els plànols foren de Josep Fradera.

## Referències

* 1 2 3

## Enllaços externs

* Escoles públiques Lluís Vives Arxivat 2010-06-21 a Wayback Machine., fitxa del catàleg de l'Ajuntament
# Jeffrey Eugenides

Jeffrey Kent Eugenides (AFI: [ˈdʒɛfɹɪ jʊˈdʒɛnɪdəs]) (nascut el 13 d'abril de 1960 a Detroit, Michigan) és un novel·lista i autor de relats americà d'origen grec i irlandès. Va anar a la prestigiosa Universitat Liggett School de Grosse Pointe i es va graduar a la Universitat de Brown el 1983. Té un màster en Escriptura Creativa per la Universitat Stanford. Eugenides va viure amb la seva dona, l'artista Karen Yamauchi, i la seva filla a Berlín entre 1999 i 2004. És molt reticent a fer aparicions en públic o a parlar de la seva vida privada. Avui en dia viu a Chicago i està escrivint un llibre sobre Berlín.

## Novel·les

* Les verges suïcides (1993). Les verges suïcides es va convertir en una pel·lícula dirigida per Sofia Coppola el 1999.
* Middlesex (2002) (Premi Pulitzer per Obres de Ficció 2003).
* La trama matrimonial (Empúries, 2013).

## Relats

* Air Mail (1997).
* The Speed of Sperm (1997).
* Timeshare (1999).
* Baster (2000).
* Ancient Myths (2001).
* Early Music (2005).
* Fresh Complaint (2017).
# Llegenda de la Malavella

La llegenda de la Malavella és una versió popular que es troba en l'origen de l'apel·latiu del poble Caldes de Malavella. Aquesta es deu a una mítica senyora feudal perversa, cruel i misteriosa, que vivia en un indret màgic entre l'ermita de Sant Maurici i el castell del poble.

## Història

En aquell temps, la gent vivia atemorida per una criatura espantosa, meitat home, meitat llop, que a la nit agafava nens petits del poble i se'ls emportava al castell. Era el Geperut, el criat de la Malavella. Ell mateix s'encarregava de cuinar-los llençant-los en un calder d'aigua bullent. La Malavella havia fet un pacte amb el diable segons el qual havia de menjar un cor de nen petit cada nit per tenir poders sobre els pagesos caldencs.
Un xicot foraster, en Maurici, va anar a trobar feina al castell de la senyora, i això li permeté descobrir el terrible secret d'aquesta bruixa feudal. Una nit, en veure que el geperut anava a tirar un nen al calder bullent, va empentar el Geperut i donà per sopar a la vella el cor ranci del seu servent, fet que la debilita.
Entre en Maurici i la gent del poble de Caldes de Malavella, que arribaren en aquell moment, van foragitar la mala vella, que va dir que un dia tornaria per venjar-se'n, cridant mentre marxava "Tornaré! Tornaré!".
Des de l'any 2010, torna cada darrer dissabte d'abril perquè el poble de Caldes de Malavella recorda la seva llegenda fosca personalitzada en la figura de la malvada bruixa. El poble organitza la Festa de la Malavella amb tot un seguit d'actes que culminen en un final en què el poble de Caldes expulsa la bruixa.
Actualment, hi ha constància documental del castell de Malavella el 1054, arran d'una escriptura de terres feta per la comtessa Ermessenda. Se l'esmenta com a castro vetulo. Tres anys més tard, el 1057, es tornen a tenir notícies del castell: “castro quod dicunt Malavela”, en un jurament fet a la comtessa Almodis, muller del comte Ramon Berenguer I.

## Referències

* ↑ Arnau i Guerola, Maruja. Els Pobles Gironins. Girona: Diputació de Girona, 1980, p. 171. ISBN 8486243300.
* ↑ «La Llegenda que vols viure. Recull de llegendes i patrimoni intangible.». Ajuntament de Caldes de Malavella. Arxivat de l'original el 2016-03-03 [Consulta: 13 abril 2015].

## Enllaços externs

* Festes de la Malavella.
* La llegenda de la Malavella conquereix Catalunya Arxivat 2015-09-23 a Wayback Machine..
# Entrevista

L'entrevista és un diàleg entre dues persones on l'entrevistador pregunta per obtenir una informació de l'entrevistat sobre determinades qüestions. Hi ha diversos tipus d'entrevistes, entre els quals tenim:
* Entrevista periodística a persones rellevants per fer un reportatge.
* Entrevistes de recerca, similars a una enquesta, on es pregunta gent anònima, s'usa en anàlisi de mercats o en etnografies, per exemple.
* Entrevistes laborals dins un procés de selecció d'un candidat a una feina i acostuma a ser el pas següent de la tria per curriculum vitae o per tests psicotècnics.
* Entrevista d'opinió. Forma part d'entrevistar un personatge famós o d'interès general
Entrevistes entre un client i un professional (metge, psicòleg, assessor personal, assessor financer, coach personal, administrador, advocat…)
Viccionari
# Exposició Internacional de Saragossa de 2008

L'Expo Saragossa 2008 fou una Exposició Internacional que es va celebrar a Saragossa del 14 de juny al 14 de setembre de 2008 i l'eix temàtic de la qual fou «Aigua i desenvolupament sostenible». El recinte de l'Exposició es va construir a la ribera del meandre de Ranillas, un revolt que el riu Ebre fa al seu pas per la ciutat.
L'Expo 2008 va estar coordinada pel Bureau International des Expositions (organització responsable d'assignar les Exposicions). Saragossa es va imposar a altres ciutats candidates per a ser seu d'aquesta exposició, com Tessalònica (Grècia) i Trieste (Itàlia), el 16 de desembre de 2004. L'any 2008 Saragossa commemorà també el bicentenari del Setge de Saragossa durant la Guerra del Francès i el centenari de l'Exposició Hispano-Francesa de 1908 que va suposar un primer salt qualitatiu de modernitat per a la ciutat. L'Expo 2008 va tenir per mascota: una gota d'aigua. Després d'un intens i controvertit debat ciutadà, el nom donat a la mascota fou «Fluvi», acrònim de flumen vitae (en llatí, ‘riu de la vida').

## Enllaços externs

* Plana web oficial de l'acte (castellà)(anglès)(francès)
* Document de divulgació Arxivat 2009-12-21 a Wayback Machine. (català)
# Exposició Pan-Americana

L'Exposició Pan-Americana va ser una fira mundial que va tenir lloc a Buffalo (estat de Nova York) als Estats Units des de l'1 de maig fins al 2 de novembre de 1901. Va ser organitzada per la Pan-American Exposition Company, fundada el 1897. L'illa Cayuga va ser en principi el lloc escollit per a l'exposició, ja que estava prop de les cascades del Niàgara que era una gran atracció turística, però la guerra Hispano-estatunidenca de 1898 va fer canviar els plans.
Després de la guerra, Buffalo al final va resultar escollida pels fet de tenir més població i millors connexions ferroviàries que Niàgara. El juliol de 1898, el Congrés dels Estats Units, va prometre 500.000 per a l'Exposició a Buffalo.
Un altre factor que va ajudar va ser que Nikola Tesla havia inventat recentment un sistema de corrent altern per a transmetre l'electricitat a grans distàncies cosa que va facilitar la il·luminació de Buffalo.
L'exposició es recorda especialment per l'assassinat del president dels Estats Units William McKinley per l'anarquista Leon Czolgosz, al Temple of Music el 6 de setembre de 1901.
El recent invent dels raigs X havia estat presentat a l'Exposició però els metges no el volgueren emprar per buscar la bala dins el cos del president perquè no sabien si el sistema dels raigs X tindria efectes secundaris i de quins tipus, a més, irònicament, q la sala d'operacions no hi havia llum elèctrica.

## Bibliografia

* Goodrich, Arthur «Short Stories of Interesting Exhibits». World's_Work, II, agost 1901, pàg. 1054–1096 [Consulta: 9 juliol 2009].
* Page, Walter H. «The Pan-American Exposition». World's_Work, II, agost 1901, pàg. 1014–1048 [Consulta: 9 juliol 2009].

## Enllaços externs

* Doing the Pan Arxivat 2011-01-12 a Wayback Machine.
* Illuminations: Revisiting the Buffalo Pan-American Exposition of 1901 Arxivat 2011-08-09 a Wayback Machine.
* Movies of the Exposition and more
* The Buffalo and Erie County Historical Society Arxivat 2012-03-16 a Wayback Machine.
# Exposició de cireres de Sant Climent de Llobregat

L'Exposició de cireres de Sant Climent de Llobregat, és una festa popular celebrada des de l'any 1976 a Sant Climent de Llobregat. L'any 2019 va celebrar la seva 43a edició, essent la festa dedicada a la cirera més antiga de Catalunya.
Estructurada al voltant de l'exposició de Cireres i el Mercat Pagès i complementada amb nombroses activitats culturals, la Festa de la Cirera de Sant Climent de Llobregat és una festa popular destinada a celebrar l'èxit de la collita d'aquesta fruita i s'ha convertit en una de les festes més importants de la vila.
Coincidint amb el final del mes de maig, Sant Climent de Llobregat celebra una festa que gira al voltant d'un dels productes per excel·lència de la vila, les cireres. Es tracta d'una festivitat encaminada a celebrar l'èxit de la collida presentant-la en societat i permetent la degustació i compra de les diverses varietats de cireres locals.
El president de la Generalitat Quim Torra va assistir a la 43a inauguració de l'Exposició celebrada el maig del 2019.

## Referències

* ↑ Gasull, Carme. «Sant Climent de Llobregat». A: Catalunya al paladar. Cossetània Edicions, 2006, p. 42. ISBN 978-84-9791-088-0 [Consulta: 26 maig 2019].
* ↑ «La festa de la cirera estrena temporada a Sant Climent». El Baix, 06-05-2018 [Consulta: 26 maig 2019].
* 1 2 «El president ha assistit a la inauguració del certamen, que enguany arriba a la seva 43a edició». La Premsa del Baix, 18-05-2019 [Consulta: 26 maig 2019].
* ↑ «Exposició de les Cireres a Sant Climent de Llobregat». Diari ARA, 23-05-2013 [Consulta: 26 maig 2019].
* ↑ «43a Exposició de Cireres a Sant Climent de Llobregat». Consorci de Turisme del Baix Llobregat. [Consulta: 26 maig 2019].
* ↑ «Torra posa en valor el paper de les entitats durant l'Exposició de Cireres de Sant Climent de Llobregat». TV3 - Corporació Catalana de Mitjans Audiovisuals [Consulta: 26 maig 2019].

## Enllaços externs

* Exposició de cireres de Sant Climent de Llobregat a Els matins de TV3
# Extension Gunners FC

L'Extension Gunners FC és un club botswanès de futbol de la ciutat de Lobatse.

## Palmarès

* Lliga botswanesa de futbol:
** 1992, 1993, 1994
* Copa botswanesa de futbol:
** 1988, 1992, 2011
* Orange Kabelano Charity Cup:
** 1996, 1998, 2001

## Referències

* ↑ «Botswana - List of Champions». RSSSF, 2010.
* 1 2 «Botswana Cup Winners». rsssf.com. [Consulta: 16 desembre 2017].

## Enllaços externs

* Web sobre el club
# Extrasolar Planets Encyclopaedia

L'Extrasolar Planets Encyclopaedia és una pàgina web d'astronomia, fundada a París (França) a l'Observatori Meudon. Va ser creada per Jean Schneider el febrer de 1995, i manté una base de dades de tots els planetes extrasolars coneguts i candidats, amb "notes" individuals per a cada planeta i un catàleg interactiu. Tot sovint s'actualitzen les pàgines amb noves dades de publicacions i conferències revisades.

## Referències

* ↑ e.g. M. Pätzold, H. Rauer, Astrophys. J. Lett., 568, L117 (2002); S. Ida, D. N. C. Lin, Astrophys. J., 604, 388 (2004); S. N. Raymond, A. M. Mandell, S. Sigurdsson, Science 313, 1413 (2006); J. C. Armstrong, S. L. Larson, Bull. Am. Astron. Soc., 38, 105 (2007); D. J. Stevenson, Nature 451, 261 (2008).
# Extreme Championship Wrestling

L'Extreme Championship Wrestling (ECW), fou un campionat professional de lluita lliure de la World Wrestling Entertainment (WWE), que funcionà del 1992 al 2001.
Aquesta marca està basada en la promoció professional de lluita lliure que va ser fundada a Filadèlfia, Pennsilvània el 1992 per Tod Gordon, i tancada quan el seu successor, Paul Heyman, la va declarar en fallida a l'abril del 2001.
La companyia es va fer coneguda per la seva base de fidels fanàtics i per les seves lluites violentes. El grup mostrava diferents estils de lluita, sent les més reconegudes les lluites estil Hardcore.
World Wrestling Entertainment (WWE) va comprar els drets de la ECW i els seus documents després del seu tancament el 2001. El 2005 i 2006, la WWE va promocionar un esdeveniment de la marca ECW anomenat ECW One Night Stand, i al juny de 2006, la WWE va reviure la promoció com un show televisiu setmanal el 13 de juny del 2006 sota les transmissions de Sci Fi Channel als Estats Units, als països de Llatinoamèrica pel canal de televisió per cable FX i a Espanya per Sportmanía.

## Campió Actual de ECW

    Última actualització: 30 de juny del 2009.
| Campionat | Campió Actual |
| Campió ECW | Tommy Dreamer |

## Vegeu també

* RAW
* SmackDown!

## Enllaços externs

* Pàgina Web Oficial de l'Extreme Championship Wrestling
# Exèrcit Nacional d'Alliberament de l'Iran

L'Exèrcit Nacional d'Alliberament de l'Iran fou la branca armada de l'organització política Mujahedins del Poble (Mojahedin-e-kalq, MEK).
L'Exèrcit fou creat amb l'ajut de Saddam Hussein vers el final de la guerra Iran-Iraq (1988), amb 7000 membres del muhajedins. La seva primera acció important fou el 26 de juliol de 1988 quan van ocupar i destruir Islamabad-e Gharb. Una vegada va acabar el suport aeri iraquià en entrar més endins de territori iranià, es van haver de retirar. Cap d'altres operacions va ser molt important.
El 2003 les forces de la coalició van desmantellar els seus camps i van detenir a la majoria dels seus membres. Alguns foren acusat d'ajudar a Saddam contra els kurds i els xiïtes el 1991.
Des del 2007 està a algunes llistes d'organitzacions terroristes.

## Galeria

* Bandera, versió groc en blau.propra
* Bandera, versió blau-propra en grc
* Bandera dels Muhajedins del Poble
# Exèrcit Ortodox Rus

L'Exèrcit Ortodox Rus (EOR) (rus: Русская православная армия, Russkaya Pravoslavnaya Armiya) és un grup militant d'Ucraïna que es va fundar el maig de 2014 com a part de la insurgència amb la Guerra al Donbàs. Suposadament tenia 100 membres quan es va fundar, incloent voluntaris locals i russos. La seva afiliació va augmentar a 350, i més tard a 4.000. Els actes més notables dels militars de l'Exèrcit Ortodox Rus inclouen el juny 2014 escaramusses a Mariupol i al raion d'Amvròssiïvka. La seva seu està localitzada en un edifici ocupat del Servei de Seguretat d'Ucraïna (SBU), a Donetsk. Els seus membres no tenen cap formació especial a part de l'habitual prescripció del servei a l'exèrcit i el jurament d'aliança a Igor Girkin ("Strelkov"), insurgent i Ministre de Defensa de la República Popular de Donetsk. Juntament amb altres grups de la regió, l'EOR ha estat acusat de "segrests, pallisses i amenaces a protestants, catòlics, i membres de l'Església Ortodoxa Ucraïnesa, així com participació en actes antisemites".
A finals de novembre de 2014, el grup va segrestar un sacerdot catòlic grec ucraïnès, Sergeii Kulbaka, i un sacerdot catòlic romà, monsenyor Pawel Witek. Segons el Ministeri de Defensa d'Ucraïna, l'EOR també ha estat en conflicte amb una altra milícia pro-russa, el Batalló Vostok, el qual acusà l'EOR de saqueig i d'evitar el combat.

## Referències

* ↑ «У самопровозглашенной Донецкой республики появилась новая армия — Русская православная (In the self-proclaimed republic of Donetsk, a new army - Russian Orthodox)» (en rus). InfoResist, 10-05-2014 [Consulta: 13 juliol 2014].
* ↑ «Meet the Russian Orthodox Army, Ukrainian Separatists' Shock Troops». NBC News, 16-05-2014 [Consulta: 13 juliol 2014].
* ↑ «В Мариуполе бойцы Ляшко задержали представителя "Русской православной армии" (In Mariupol Ljashko fighters detained by "Russian Orthodox army")» (en rus). Mariupol News, 13-06-2014 [Consulta: 13 juliol 2014].
* ↑ «Репортаж из казармы Русской Православной Армии (Reports of Russian Orthodox Army barracks)» (en rus). Dialog.ua, 17-06-2014 [Consulta: 13 juliol 2014].
* ↑ Baczynska, Gabriela. «Quoting Old Testament, New Pro-Russia Militia Group Lines Up in Ukraine», 02-06-2014. [Consulta: 21 gener 2017].
* ↑ United States Department of State (2015). International Religious Freedom Report for 2014. humanrights.gov. Consulta: 2017-01-20.
* ↑ Liubchenkova, Natalia. «Surviving the 'Russian Orthodox Army' Arxivat 2017-02-02 a Wayback Machine.». The Media Project, 20-11-2014. [Consulta: 27 gener 2017].
* ↑ Wiser, Daniel. «Russia Targets Christians, Religious Minorities in Ukraine», 15-10-2015. [Consulta: 21 gener 2017].
* ↑ Daryna Krasnolutska; Tony Capaccio; Volodymyr Verbyany «Ukraine Army Advances as EU Plans Tougher Putin Sanctions». Bloomberg News, 27-07-2014 [Consulta: 16 gener 2015].
* ↑ (en ucraïnès) Ukraïnska Pravda, 26-07-2014 [Consulta: 16 gener 2015].
# Exèrcit Revolucionari Zomi

L'Exèrcit Revolucionari Zomi (Zomi Revolutionary Army, ဇိုမီး လွတ်လပ်ရေး တပ်မတော် ZRA) és la branca armada de l'Organització Revolucionària Zomi, un moviment armat de la branca dels paite de Manipur dins l'ètnia dels mizos o zomis (també Xin o Chin). Tot i que els kuki són també de l'ètnia Xin, actualment l'Exèrcit Revolucionari Zomi està enfrontat militarment a Manipur amb l'Exèrcit Nacional Kuki.

## Referències

* ↑ «Zomi Revolutionary Organisation / Zomi Revolutionary Army». satp.org. [Consulta: 12 octubre 2014].
* ↑ «Fact Sheet for Zomi Revolutionary Organisation - Silobreaker». Silobreaker.com. Arxivat de l'original el 27 de febrer 2012. [Consulta: 12 octubre 2014].
# Lionel Blue

Lionel Blue (East End, 6 de febrer de 1930 - Londres, 19 de desembre de 2016) fou un rabí reformista i periodista anglès. Fou conegut pel seu treball en mitjans de comunicació, especialment pel seu sentit de l'humor en la secció "Thought for the Day" del programa Today programme de BBC Radio 4. En 1998 Blue va ser guardonat amb un doctorat honorari de la Universitat Oberta. També fou doctor honorari de la Divinitat i professor del Grey College de la Universitat de Durham. Fou oficial de l'Orde de l'Imperi Britànic. Va ser el primer rabí britànic que va declarar públicament la seva homosexualitat.

## Llibres

* A Backdoor to Heaven (Fount, 1985)
* Kitchen Blues (ISIS Large Print, 1986)
* Bolts from the Blue (Hodder & Stoughton, 1986)
* Bedside Manna (Victor Gollancz, 1991)
* Tales of Body and Soul (Coronet, 1995)
* My Affair with Christianity (Hodder & Stoughton General, 1999)
* Sun, Sand and Soul (Hodder & Stoughton General, 1999)
* Kindred Spirits (Fount, 1999)
* Hitchhiking to Heaven – Autobiografia (Hodder & Stoughton General, 2004)
* The Godseeker's Guide (Continuum, 2010)

## Referències

* ↑ Stephen, Bates. «Rabbi Lionel Blue obituary» (en anglès). The Guardian, 19-12-2016. [Consulta: 24 desembre 2016].

## Enllaços externs

* Entrevista a la BBC el 2007 (anglès)
# Hexacontàedre pentagonal

En geometria, l'hexacontàedre pentagonal és un dels tretze políedres de Catalan, té 60 cares pentagonals.
L'hexacontàedre pentagonal és un políedre quiral, és a dir, no és igual a la seva imatge reflectida en un mirall, dels 13 sòlids de Catalan només n'hi ha un altre que és quiral, és l'icositetràedre pentagonal.
Els pentagons irregulars que formen l'hexacontàedre pentagonal tenen costats de dues llargades tres de curts i dos de llargs, els costats més llargs conflueixen en un vèrtex formant un angle de $\theta _{1}=\arccos \left(x\right)$ on x és l'arrel real del polinomi $P\left(x\right)=64x^{6}-384x^{5}+384x^{4}+888x^{3}+168x^{2}-128x-31$ això dona aproximadament 67,4535..º. Mentre que els altres angles són de $\theta _{2}=\arccos \left(y\right)$ on y és l'arrel real del polinomi $P\left(x\right)=64x^{6}-384x^{5}+384x^{4}+888x^{3}+168x^{2}-128x-31$ això dona aproximadament 118,137..º.

## Àrea i volum

En el cas d'un hexacontàedre pentagonal obtingut com a dual d'un dodecàedre xato amb arestes de longitud a, la longitud de les tres arestes curtes de cada cara del hexacontàedre pentagonal es poden calcular multiplicant per a l'arrel real del polinomi:
    $P\left(a_{1}\right)=a_{1}^{6}-2a_{1}^{5}-4a_{1}^{4}+a_{1}^{3}+4a_{1}^{2}-1$
Això dona aproximadament:
    $a_{1}\approx 0,582899$
mentre que la longitud de les dues arestes llargues es pot calcular multiplicant per a l'arrel real del polinomi:
    $P\left(a_{2}\right)=31a_{2}^{6}-53a_{2}^{5}-26a_{2}^{4}+34a_{2}^{3}+17a_{2}^{2}-1$
que val aproximadament:
    $a_{2}\approx 1,0199882$
Llavors les fórmules per calcular l'àrea A i el volum V d'un hexacontàedre pentagonal sorgeixen a partir del càlcul de l'arrel de polinomis de grau 12, el resultat és aproximadament:
    ${\begin{aligned}&S\approx 55,2805a^{2}\\&V\approx 37,5884a^{3}\\\end{aligned}}$
On a és la longitud de les arestes del dodecàedre xato dual.

## Dualitat

El políedre dual de l'hexacontàedre pentagonal és el dodecàedre xato.

## Simetries

El grup de simetria de l'hexacontàedre pentagonal és igual al grup icosàedric I que és el subgrup del grup de simetries de l'icosàedre que preserven l'orientació.

## Vegeu també

* Políedre arquimedià
* Políedre de Catalan
* Políedre regular
* Sòlid platònic
* Sòlid de Johnson

## Bibliografia

* H. M. Cundy & A. P. Rollett. I modelli matematici. Milà: Feltrinelli, 1974.
* Dedò, Maria. Forme, simmetria e topologia. Bolonya: Decibel & Zanichelli, 1999. ISBN 88-08-09615-7.

## Enllaços externs

* Políedres I Arxivat 2009-05-09 a Wayback Machine. Pàgina 25
* Pentagonal Icositetrahedron hexacontàedre pentagonal a Mathworld